Jegyzőkönyv

2018. augusztus 28. napján 9,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Németh Zsolt alpolgármester

##  Laska Róbert képviselő

##  Zsuppán Béla képviselő

# Igazoltan távol: Pongrácz Ernőné képviselő

 Szita Gabriella jegyző

**Németh Zsolt alpolgármester** köszöntötte a megjelenteket, ezt követően megállapította, hogy az ülés határozatképes. Tájékoztatta a képviselőket, hogy a képviselő–testületi ülés összehívására Vasboldogasszony Község Önkormányzati Képviselő–testületének az önkormányzat Szervezeti és Működési Szabályzatáról szóló 11/2014 (XII.12.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Németh Zsolt alpolgármester a képviselő-testületi ülés összehívására okot adó sürgős, halasztást nem tűrő esetként a szociális tűzifa támogatás tárgyát jelölte meg.

A képviselő-testület egyhangúan az alpolgármester javaslatára az alábbi napirendet fogadta el:

**Napirend:**

1. **Szociális tűzifa pályázat megtárgyalása
Előadó: Németh Zsolt alpolgármester**
2. **Egyebek**

**Napirend tárgyalása:**

* 1. **Szociális tűzifa pályázat megtárgyalása
	Előadó: Németh Zsolt alpolgármester**

**Németh Zsolt alpolgármester:** Ismertette a szociális tűzifa vásárláshoz kapcsolódó pályázati felhívást. Indítványozta, hogy az önkormányzat nyújtson be pályázatot szociális célú tüzelőanyag vásárlásához, 48 erdei m3 kemény lombos tűzifa mennyiségre, amelyhez az önkormányzat 60.960 Ft összegű önerőt biztosít a 2018. évi költségvetése terhére, valamint a szociális tűzifában részesülőktől ellenszolgáltatást nem kér.

Kérdés, hozzászólás a napirenddel kapcsolatosan nem hangzott el, az ülést levezetőalpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő majd szavazásra bocsátotta a napirend tárgyában elhangzott indítványt

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
25/2018.(VIII.28.) számú határozata**

Vasboldogasszony Község Önkormányzati Képviselő-testülete pályázatot kíván benyújtani Magyarország 2018. évi központi költségvetéséről szóló 2017. évi C. törvény 3. melléklet I.9. pont szerint a települési önkormányzatok szociális célú tüzelőanyag vásárlásához kapcsolódó támogatására, 48 erdei m3 kemény lombos tűzifára.

A Képviselő- testület a szociális célú tüzelőanyag megvásárlásához az érkezett támogatáson felül a szükséges 60.960 Ft összegű önrészt, illetve a szállítás költségeit a 2018. évi költségvetése terhére biztosítja, valamint vállalja, hogy a tűzifában részesülőktől ellenszolgáltatást nem kér.

A képviselő-testület felhatalmazza a alpolgármestert a pályázat határidőre történő benyújtására.

 **Határidő**: **2018. augusztus 31.**

 **Felelős**: **Németh Zsolt alpolgármester**

* 1. **Egyebek**

**Németh Zsolt alpolgármester:** Megkérdezte a jelenlévő képviselőket a napirenddel kapcsolatosan van-e javaslatuk, indítványuk.

Kérdés, hozzászólás a napirenddel kapcsolatosan nem érkezett, az ülést levezető alpolgármester a napirend tárgyalását lezárta.

Megkérdezte ülést levezető alpolgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a alpolgármester megköszönte a megjelenést és az ülést 8,15 órakor bezárta.

**K.m.f.**

 **Németh Zsolt Szita Gabriella
 alpolgármester jegyző**